
                                          CONSILIUL JUDEŢEAN      
HOTĂRÂRE
privind aprobarea  modificării Planului de ocupare a funcţiilor publice al aparatului de specialitate al Consiliului Judeţean Bistriţa-Năsăud  pentru anul 2016 

Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 28 consilieri judeţeni;


Având în vedere:
· expunerea de motive nr. IX/797/18.01.2016 a Preşedintelui Consiliului Judeţean Bistriţa-Năsăud;
· raportul nr. IAb/798/18.01.2016 al Direcţiei administraţie locală din cadrul Consiliului Judeţean Bistriţa-Năsăud;
· adresa nr. IAb/19717/03.12.2015 către Sindicatul Liber “Ardealul” cu privire la propunerile privind Planul de ocupare a funcţiilor publice pe anul 2016;
· adresa nr. 129/28.12.2015 a Sindicatului Liber “Ardealul”, prin care își exprimă acordul cu privire la Planul de ocupare a funcţiilor publice pe anul 2016;
· adresa nr. IAb/19714/03.12.2015 a Consiliului Judeţean Bistriţa-Năsăud transmisă Agenţiei Naţionale a Funcţionarilor Publici;
· adresa nr. 61436/2016 a Agenţiei Naţionale a Funcţionarilor Publici, înregistrată la Consiliul Judeţean Bistriţa-Năsăud cu nr. I/608/13.01.2016 prin care se comunică faptul că nu sunt observații cu referire la modificarea Planului de ocupare a funcţiilor publice al aparatului de specialitate al Consiliului Judeţean Bistriţa-Năsăud  pentru anul 2016;
· prevederile Hotărârii Consiliului Judeţean Bistriţa-Năsăud nr. 123/2015 privind aprobarea Planului de ocupare a funcţiilor publice din cadrul aparatului de specialitate al Consiliului Judeţean Bistriţa-Năsăud pentru anul 2016;
· prevederile Hotărârii Consiliului Judeţean Bistriţa-Năsăud nr.140/2015 privind aprobarea modificării organigramei şi a statului de funcţii aprobate prin Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii ale aparatului de specialitate al Consiliului Judeţean Bistriţa-Năsăud pentru anul 2015;
· prevederile art. 23, alin. (1), alin. (2), lit. b) alin. (4) şi  alin. (5) din Legea nr. 188/1999 privind statutul funcţionarilor publici, republicată, (r2), cu modificările şi completările ulterioare; 
· prevederile art. 2, alin .(2), lit. b), art.11, alin. (2), art. 12 şi art. 13 din Instrucţiunile pentru elaborarea Planului de ocupare a funcţiilor publice (Anexa nr. 1) din Ordinul Agenţiei Naţionale a Funcţionarilor Publici nr. 7660/2006 privind aprobarea Instrucţiunilor pentru elaborarea Planului de ocupare a funcţiilor publice;
· raportul nr. IBa/1354 din 27.01.2016 al Comisiei de administraţie;
· raportul nr. IBa/1355 din 27.01.2016 al Comisiei economice.

În temeiul prevederilor art. 91, alin. (2) lit. c), art. 97 şi art. 115, alin.(1), lit.c) din Legea nr. 215/2001 privind administraţia  publică locală, republicată, cu modificările şi completările ulterioare, 

HOTĂRĂŞTE:

Art.1. Se aprobă modificarea Planului de ocupare a funcţiilor publice al aparatului de specialitate al Consiliului Judeţean Bistriţa-Năsăud pentru anul 2016, conform Anexei care face parte integrantă din prezenta hotărâre.
    Art.2.  Prezenta hotărâre intră în vigoare începând cu data de 01.02.2016, dată la care Anexa aprobată prin Hotărârea Consiliului Judeţean Bistriţa-Năsăud nr. 123/2015 se înlocuiește cu Anexa aprobată conform art. 1 din prezenta hotărâre.
        Art.3. Prezenta hotărâre a fost adoptată cu un număr de 29 voturi “pentru”.
Art.4. Cu ducerea la îndeplinire a prevederilor prezentei hotărâri, se încredinţează conducerea Consiliului Judeţean Bistriţa-Năsăud.

        Art.5. Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;

· Direcţia economică;

· Compartimentul audit public intern;

· Agenţia Naţională a Funcţionarilor Publici;

· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

